CELEX: 62012CN0178
Language: fi
Date: 2012-04-17 00:00:00
Title: Asia C-178/12: Ennakkoratkaisupyyntö, jonka Juzgado de lo Social número 1 de Córdoba (Espanja) on esittänyt 17.4.2012 — Rafaela Rivas Montes v. Instituto Municipal de Deportes de Córdoba (IMDECO)

14.7.2012   
            
            
               FI
            
            
               Euroopan unionin virallinen lehti
            
            
               C 209/3
            
         Ennakkoratkaisupyyntö, jonka Juzgado de lo Social número 1 de Córdoba (Espanja) on esittänyt 17.4.2012 — Rafaela Rivas Montes v. Instituto Municipal de Deportes de Córdoba (IMDECO)
   (Asia C-178/12)
   2012/C 209/04
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Social número 1 de Córdoba
   
      Pääasian asianosaiset
   
   
      Kantaja: Rafaela Rivas Montes
   
      Vastaaja: Instituto Municipal de Deportes de Córdoba (IMDECO)
   
      Ennakkoratkaisukysymykset
   
   
               1)
            
            
               Onko yhdenvertaisuutta koskevan yhteisön periaatteen (sellaisena kuin unionin tuomioistuin on sitä tulkinnut) mukaista se, että tietty viranomainen (nyt käsiteltävässä asiassa IMDECO) ottaa työntekijöidensä ikälisiä laskiessaan huomioon ainoastaan sen virka- tai työsuhteen luonteen, joka yhdistää mainitun viranomaisen sen työntekijöihin, ja että se näin ollen ensiksi mainittujen työntekijöiden (virkamiehet) osalta ottaa voimassa olevan valtion virkamieslain (Ley estatal funcionarial) mukaisesti erotuksetta huomioon kaikki aikaisemmat ja nykyiset palvelusajat, jotka on suoritettu julkishallinnon palveluksessa (eli tietyn viranomaisen, kuten IMDECO:n, tai minkä tahansa muun viranomaisen palveluksessa), kun taas jälkimmäisten työntekijöiden (työsopimussuhteinen henkilöstö) osalta se ottaa valtion työsopimussuhteista henkilöstöä koskevan voimassa olevan lain (Ley estatal laboral) ja sen tulkintaa koskevan oikeuskäytännön mukaisesti huomioon ainoastaan palvelusajat, jotka on suoritettu tietyssä viranomaisessa (IMDECO), kuitenkin sillä edellytyksellä, ettei toisiaan seuraavien työsopimusten välillä ole sellaista keskeytystä, jonka voitaisiin katsoa merkitsevän työsuhteen olennaisen jatkuvuuden lakkaamista, siltä osin kuin sellaisia päiviä, jotka välittömästi edeltävät tällaista keskeytystä ja joiden aikana asianomainen työntekijä on työskennellyt, ei oteta huomioon?
            
         
               2)
            
            
               Jos vastaus edeltävään kysymykseen on kieltävä (eli jos unionin tuomioistuin katsoo, että viranomaisen — tässä tapauksessa IMDECO:n — tällainen toiminta on ristiriidassa yhteisön yhdenvertaisuusperiaatteen kanssa), onko yhdenvertaisuusperiaatteen noudattaminen nyt käsiteltävässä asiassa mahdollista toteuttaa siten, että valtion virkamieslakia sovelletaan työsopimussuhteiseen henkilöstöön?